kili loje suwi (anu kili pi ike tan) (Malus domestica) li kili sike tan kasi suli. kasi li kama tan ma Asija insa. jan mute li moku e ona. kule 7,500 pi kili ni li lon. ona li ken loje li ken jelo kin li ken laso jelo kin.
nasin sewi Jejuta en nasin sewi Kiso la sewi li toki e ni tawa jan Atan tawa jan Ewa: o moku ala e kili tan "kasi suli pi sona ale". taso jan Atan en jan Ewa li moku e kili ni li kama sona e pona e ike.
sitelen en lipu la, jan mute li sitelen e ni: kili sona li kili loje suwi. ken la, pilin ni li lon tan ni: kili ni li lon ma mute li kili pi suli sona. ante la, toki Lasina la, nimi pi kili ni li nimi “Malun” li sama nimi pi kon ni: ike.